OzLabs/hebrew-wiki-articles huggingface dataset:
על מלחמה תרמו-גרעינית

על מלחמה תרמו-גרעינית (באנגלית: On Thermonuclear War) הוא ספר משנת 1960 מאת היהודי אמריקאי , אסטרטג צבאי במכון ראנד ולימים מייסד מכון הדסון. בספר מתאר קהאן את תאוריית המלחמה בעידן הנשק התרמו-גרעיני והשפעתה על מאזן הכוחות הבינלאומי.

==שם הספר==
שם הספר נוצר בהשראת הכרך הקלאסי "על המלחמה", מאת קרל פון קלאוזביץ.

==יציאה לאור==
כאשר יצא לאור הספר היה פופולרי משני צידי מסך הברזל. הספר נמכר אז ב-30,000 עותקים.<ref name="Kaplan"></ref>

==תוכן הספר==
מטרתו המוצהרת של קאהן בכתיבת הספר הייתה "להימנע מאסון ולהגיש עוד זמן, מבלי לציין מה יש לעשות בזמן הזה".

הספר בין היתר עוסק בחוסר האמינות של השימוש בהרתעה תרמו-גרעינית בלבד ומסבר כיצד מדינה יכולה "לנצח" במלחמה גרעינית.

הספר בין היתר מפרט את אסטרטגיית הלוחמה הגרעינית לגבי נשק יום הדין. קהאן מראה בספר כיצד נשק יום הדין מגביל את עקרון השמדה הדדית מובטחת באסטרטגיה הגרעינית שפיתח המדען האמריקאי-אוסטרי-יהודי ג'ון פון נוימן.

== דעות על הספר==
הוברט ה. האמפרי אמר על הספר "רעיונות חדשים, במיוחד אלו הסותרים הנחות נוכחיות, תמיד כואבים למוח האנושי לשאת. הספר 'על המלחמה התרמו-גרעינית' מלא ברעיונות כאלה".

==ראו גם==
* השמדה הדדית מובטחת
* נשק יום הדין
* פצצה מומלחת

==לקריאה נוספת==
* }

==הערות שוליים==

קטגוריה:ספרי עיון אמריקאיים
קטגוריה:נשק גרעיני
כריסטוף, דוכס וירטמברג

כריסטוף, דוכס וירטמברג (בגרמנית: Christoph von Württemberg; 12 במאי 1515 – 28 בדצמבר 1568), שלט כדוכס וירטמברג מ-1550 ועד מותו ב-1568.

== ביוגרפיה ==
כריסטוף נולד ב-12 במאי 1515 לאולריך הראשון, דוכס וירטמברג ולסבינה מבוואריה, בתם של אלברכט הרביעי, דוכס בוואריה וקוניגונדה מאוסטריה. בנובמבר 1515, חודשים בלבד לאחר לידתו, נמלטה אמו, סבינה מבוואריה, לחצר הוריה במינכן. כריסטוף הצעיר נשאר בשטוטגרט עם אחותו הגדולה אנה ואביו, הדוכס אולריך. כאשר הברית השוואבית גייסה חיילים נגד אולריך, הוא הביא אותם לטירת הוהנטיבינגן. בשנת 1519 עברה וירטמברג לשלטון אוסטרי לאחר שהטירה נכנעה והדוכס אולריך גורש.

כריסטוף נשלח לחצרו של הקיסר הרומית הקדושה מקסימיליאן הראשון באינסברוק, שם גדל והצליח לצבור ניסיון פוליטי בהדרכת הבסבורג. יורשו של מקסימיליאן קרל החמישי לקח אותו למסעותיו באירופה.

בינתיים, אביו אולריך החזיר לעצמו את וירטמברג מהאוסטרים ב-1534 וכריסטוף נשלח לחצר הצרפתית, שם הסתבך במלחמות צרפת נגד ההבסבורגים. בסוף שנות ה-30 של המאה ה-16, כריסטוף המיר את דתו לנצרות פרוטסטנטית. בשנת 1542, הסכם רייכנווייר קבע אותו כמושל המחוז הווירטמברגי מונבליאר.

לאחר שירש את אביו בשנת 1550, כריסטוף נאלץ לשלם תשלומים גבוהים כדי להימנע מאשמות של בגידה על ידי פרדיננד הראשון, קיסר האימפריה הרומית הקדושה.

בשנים שלאחר מכן, הוא ארגן מחדש את כל הממשל של הכנסייה והמדינה. הוא גם עשה רפורמה ותמך במערכת החינוך. כריסטוף נתן את טירת אמננהוף ליד אוראך להנס פון אונגנאד שהשתמש בה כמקום מושבו של מכון התנ"ך הדרומי הסלאבי. 

כריסטוף עשה מאמצים גדולים כדי לשפר את התדמית של וירטמברג. לדוגמה, הוא שיחזר את ה- Altes Schloss בשטוטגרט ואירח חגיגות רבות.

== משפחתו ==
ב-1544 התחתן כריסטוף עם אנה מריה מברנדנבורג-אנסבך, בתו של גאורג, מרקיז ברנדנבורג-אנסבך, ממנה נולדו לו שנים-עשר ילדים.
אנדרטה לכריסטוף בשטוטגרט
אנה מריה מברנדנבורג-אנסבך
* אברהרד (7 בינואר 1545 - 2 במאי 1568)
* הדוויג (15 במאי 1547 - 4 במרץ 1590), התחתנה עם לודוויג הרביעי, רוזן הסן-מרבורג
* אליזבת (3 במרץ 1548 - 28 בפברואר 1592) - התחתנה עם גאורג ארנסט, רוזן הנברג-שלאוזינגן, ולאחריו התחתנה עם גאורג גוסטב, רוזן פפאלץ-ולדנץ
* סבינה (2 ביולי 1549 - 17 באוגוסט 1582), התחתנה עם וילהלם הרביעי, רוזן הסן-קאסל
* אמיליה (19 באוגוסט 1550 - 4 ביוני 1589), התחתנה עם ריכרד, רוזן פפאלץ-זימרן-שפונהיים
* אלאונורה (22 במרץ 1552 - 12 בינואר 1618), התחתנה עם יואכים ארנסט, נסיך אנהלט, ולאחריו התחתנה עם גאורג הראשון, רוזן הסן-דרמשטאדט
* לודוויג הראשון (1 בינואר 1554 - 8 באוגוסט 1593), ירש את מקומו כדוכס וירטמברג
* מקסימיליאן (27 באוגוסט 1556 - 17 במרץ 1557)
* אולריך (מאי 1558 - 7 ביולי 1558)
* דורותיאה מריה (3 בספטמבר 1559 - 23 במרץ 1639), התחתנה עם אוטו היינריך, רוזן פפאלץ-זולצבאך
* אנה (12 ביוני 1561 - 7 ביולי 1616), התחתנה עם הדוכס יאן יז'י מאולאווה, ולאחריו התחתנה עם פרידריך הרביעי, דוכס לגניצה
* סופיה (20 בנובמבר 1563 - 21 ביולי 1590), התחתנה עם פרידריך וילהלם הראשון, דוכס סקסוניה-ויימאר

== אילן יוחסין ==

== קישורים חיצוניים ==

* 

== הערות שוליים ==

קטגוריה:בית וירטמברג
קטגוריה:דוכסים גרמנים
קטגוריה:ילידי 1515
קטגוריה:נפטרים ב-1568
שאגן רעמה

שאגן רעמה (שם מדעי: Alouatta palliata) הוא מין של קוף רחב-אף מהסוג שאגן, החי בטבע ביערות הגשם של אמריקה המרכזית וצפון אמריקה הדרומית בטווח שבין מקסיקו לאקוודור ופרו.

==תיאור==
השאגן הוא מבין הקופים הגדולים ביותר באזור חיותו והוא מגיע לגודל של 481 עד 632 מ"מ בנקבות ו-508 עד 675 מ"מ בזכרים, ללא הזנב המפותל שאורכו כ-545 עד 655 מ"מ. משקלו כ-3.1 עד 7.6 ק"ג בנקבות ו-4.5 עד 9.8 ק"ג בזכרים. הקופים שחורים ומעט אדמדמים ובעלי מבנה שיער שופע היוצר מעין רעמה, מה שנתן להם את שמם.

השאגנים הם אוכלי עלים מתמחים, הניזונים בין 50% ל-75% מעלים בלבד, לעיתים גם מצמחים רעילים, אותם הוא מאחסנים בקיבה גדולה. קופים אלה לרוב נעים לאיטם מאחר שהם עסוקים בעיכול של צמחייה קשה במשך רוב שעות היום. בשל כך הם משמיעים צעקות מחרישות אוזניים כדי לסמן טריטוריות.

הם חיים בקבוצות קטנות של לא יותר מ-40 פרטים ובראשם זכר אלפא ואלו חיים בצמרות יערות הגשם.

השאגנים מצויים כיום בסכנת הכחדה, בעיקר עקב בירוא יערות רחב וכן מסחר בחיות והפצת מחלות.

==קישורים חיצוניים==

==הערות שוליים==

קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1849
קטגוריה:קופי עכביש
קטגוריה:קוסטה ריקה: יונקים
קטגוריה:פרו: יונקים
לונומיה אובליקווה

לונומיה אובליקווה הידוע גם בשמו העממי: "הזחל המתנקש" (שם מדעי: Lonomia obliqua) הוא מין של עש ממשפחת השבתאיים, הנחשב על פי מדדי גינס שיאי עולם ל"זחל הקטלני ביותר בעולם", עקב השערות הצורבות הארסיות ביותר שלו, אשר גורמים כל שנה למוות. ואולם העש הבוגר חסר את השערות הארסיות הללו.

==תיאור==
עש זה מצוי בכמה מדינות באמריקה הדרומית, ביניהם בדרום ברזיל (במדינות: ריו גראנדה דו סול, סנטה קטרינה ופרנה), פרגוואי ואורוגוואי ובצפון ארגנטינה. הוא תואר למדע בידי החוקר הבריטי פרנסיס ווקר ב-1855.

זחלים אלו מגיעים לאורך של 4.5 ע 5.5 ס"מ, שצבעם המתאים לצבע הסביבה הוא בין ירוק לחום, דומה לגזעים והעלים שסביבם. הזחלים בעלי מבנה עבה ועטופים בקוצים ובשערות צורבות בתוך פקעות לאורכם, כשאלה ניתנות להסרה בקלות. הזחלים צמחוניים והם מופיעים כתשעים יום כזחלים לפני התגלמותם והפיכתם לבוגרים, החיים 8 עד 10 ימים ועסוקים בעיקר ברבייה.

==רעילות==
רעל הזחל נחשב לאחד הקטלניים מבין החרקים והוא יכול לגרום לקרישה תוך-כלית מפושטת קטלנית במהירות מרגע העקיצה, מה שיכול לגרום למוות מדימום. הרעלים מאוחסנים בשקים ונמצאים בקוצים החלולים. ברגע שידרכו או יגעו בהם, הם יכולים להינתק מגוף הזחל אל הקורבן וכך להעביר אליו את הארס דרך פצע הדקירה.

ואולם הרעל משפיע רק בכמויות גדולות למדי; על מנת לחוות את ההשפעות הקיצוניות הנגרמות על ידי הרעלים, כל קורבן צריך להיעקץ כ-20 עד 100 פעמים כדי למות (למעט אם הוא אלרגי). ההשפעה של הרעל גורמת לשינויים דלקתיים באזור שנעקץ ואז תסמינים הכוללים: כאבי ראש, חום, הקאות וחולשה כללית ולעיתים גם תרדמת מקומית או נמק מקומי. לאחר 24 שעות נוצר דימום חמור, אשר גורם לחבורות, המטוריה ולבסוף מוות עקב דימום ריאתי ודימום תוך-גולגולתי או אי-ספיקת כליות חריפה.

הזחלים הם היחידים הגורמים לסכנות משערותיהם הצורבות, כאשר בברזיל בכל שנה מתים ממנו. מאז 1989, בו התגלה הזחל בברזיל ידועים לפחות שישה הרוגים ולפחות 300 אחרים פצועים בעיר פאסו פונד, עקב פגיעת הזחל. רוב התקרות קרו בדרום ברזיל, כשרוב הקורבנות הם גברים (63%), רבים היו בין 0 ל-19 שנים (45%) ומרבית הפגיעות קרו על הידיים (38%). שיעור התמותה המדווח הוא 2.5%. עם זאת ישנם מספר נוגדנים ותרופות עוצרות דימומים (antihemorrhagics), המסייעים להתמודד נגד העקיצה.

שערותיו של הזחל משמשות למחקר ליצירת תרופות נוגדות קרישה ואפופטוזה.

==קישורים חיצוניים==

* 

== הערות שוליים ==

===זחלים===
<gallery>
Lonomia-obliqua-citsc-1.jpg
IMG lonomia obliqua123.jpg
Lonomia-obliqua-citsc-2.jpg
</gallery>

קטגוריה:בעלי חיים שתוארו ב-1855
קטגוריה:שבתאיים
קטגוריה:חרקים ארסיים
פסגת גרניט (מונטנה)

פסגת גרניט או פסגת גראנייט (באנגלית: Granite Peak) היא הפסגה הגבוהה ביותר במדינת מונטנה שבארצות הברית.

גובהה של פסגת גרניט 3,904 מטרים מעל פני הים, הפסגה היא הגבוהה במונטנה, והעשירית בגובהה בארצות ברית.

פסגת גרניט ממוקמת בשטח אזור הפרא אבסארוקה-ברטות', בסמוך לגבול בין מחוז סטילווטר לבין מחוז קרבון.

הפסגה ממוקמת 16 קילומטרים מצפון לגבול של מדינת מונטנה עם מדינת ויומינג.

פסגת הגרניט נחשבת לעיתים קרובות לנקודת השנייה הקשה ביותר לטפס אחרי פסגת הר דנאלי שבאלסקה, הן מסיבות טכניות, והן בשל מזג אוויר גרוע וכן בשל קשיים במציאת מסלול.

== תיירות ==
=== טיפוס הרים ===
כיום, למטפסי הרים לוקח יומיים-שלושה בעלייה לפסגה, והם עוצרים בהר קפאון-עד-מוות, אם כי כמה מטפסים בוחרים לעלות לפסגה ביום אחד.

=== הטיפוס על הפסגה ===
ההעפלה הראשונה לפסגת ההר בוצעה ב-29 באוגוסט 1923 על ידי אלרס קוך (Elers Koch), ג'יימס סי ווית'אם (James C. Whitham) ו-אר. טי. פרגוסון (R.T. Ferguson), הם הצליחו להעפיל לפסגה לאחר מספר ניסיונות כושלים של קבוצות מטפסים אחרות. פסגת גרניט הייתה נקודת השיא האחרונה במונטנה שטרם הגיעו לפסגתה.

== קישורים חיצוניים ==

* 
* [https://web.archive.org/web/20070807041239/http://www.friendsofgranitepeak.com/ נתונים על ההר]

גרניט
גרניט
גביע בילי ג'ין קינג 2022

גביע בילי ג'ין קינג 2022 היא התחרות ה-59 לנבחרות טניס נשים. היא אורגנה על ידי פדרציית הטניס הבינלאומית.

עקב פלישת רוסיה לאוקראינה נבחרות רוסיה ובלארוס לא הורשו להשתתף בתחרות.

באפריל 2022 התקיים סבב מקדים (Qualifying Round) בהשתתפות 18 נבחרות (10 נבחרות שזכו במקומות 3-12 במשחקי הגמר של העונה הקודמת, 8 נבחרות שעלו מפלייאוף של העונה הקודמת. 9 מפסידות ו-9 עולות מבתים אזוריים ישתתפו בסבב מקדים של גביע בילי ג'ין קינג 2023. 9 מנצחות עלו למשחקי הגמר.

יתר הנבחרות התחרו בבתים האזוריים.

כל מפגש יכלול 2 מפגשי יחידות ומשחק זוגות.
==משחקי הגמר==
כל המשחקים נערכו בגלאזגו במהלך נובמבר 2022. במשחקים השתתפו 12 נבחרות:

- משתתפי משחק הגמר של 2020-21

- הנבחרת המערכת

- 9 מנצחות של "סבב הכשרה" (qualifying round) שנערך באפריל 2022.

הנבחרות חולקו ל-3 בתים, מנצחת כל הית העפילה לחצי הגמר:
* בית א' - , , 
* בית ב' - , , 
* בית ג' - , , 
* בית ד' - , , 
===שלב הנוקאוט===

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | אוסטרליה 0
! colspan="2" align="center" | גלאזגו, סקוטלנד 13 בנובמבר 2022 משטח קשה
! colspan="5" align="center" | שווייץ 2
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1
| || סטורם סנדרס || ||3||6|| 3
|-
| || ג'יל טייכמן|| ||6||4 || 6
|-bgcolor= #EAE3D8
! rowspan="2"| 2
| || אילה טמיאנוביץ'|| ||2 ||1||
|- bgcolor= #EAE3D8
| || בלינדה בנצ'יץ' || ||6||6||
|-
! rowspan="2"| 3
| || סטורם סנדרס/סמנתה סטוסור|| || || ||
|-
| ||בלינדה בנצ'יץ'/ג'יל טייכמן || || || ||
|}

==ישראל בתחרות==
בנבחרת השתתפו לינה גלושקו, ניקול חירין, מיקה דגן, ניקול נדל, ושביט קימחי. הנבחרת שיחקה בבית ב' של אזור אירופה/אפריקה ב'. כל המשחקים של אזור אירופה/אפריקה ב' נערכו בפינלנד. הנבחרת סיימה את הבית במקום השני. כתוצאה מכך הנבחרת קיבלה זכות לשחק על העלייה לאזור אירופה/אפריקה א'.

==קישורים חיצוניים==
* [https://www.billiejeankingcup.com/en/draws-results/finals/2022.aspx משחקי הגמר]
* [https://www.billiejeankingcup.com/en/draws-results/qualifiers/2022.aspx משחקי סבב הכשרה]

קטגוריה:תחרויות טניס ב-2022
קטגוריה:גביע הפדרציה
קטגוריה:הממלכה המאוחדת: תחרויות טניס
קטגוריה:גלאזגו: תחרויות ספורט
האג'י רייט

האג'י אמיר רייט (באנגלית: Haji Amir Wright; נולד ב-27 במרץ 1998) הוא כדורגלן אמריקאי המשחק בעמדות החלוץ והקיצוני שמשחק בקובנטרי סיטי מהצ'מפיונשיפ ובנבחרת ארצות הברית בכדורגל.

==קריירת מועדונים==
כבר כששיחק בקבוצת הנוער של לוס אנג'לס גלאקסי נודע רייט בזכות הסיומות שלו, יכולתו לנצח במאבקי גובה ומהירותו, ונחשב לאחד הפוטנציאלים המובילים בכדורגל בארצות הברית.

הצלחתו של רייט בנבחרת עד גיל 17 תרמה להחתמתו באקדמיה של שאלקה 04 הגרמנית ב-2016. בהופעת הבכורה שלו בקבוצה עד גיל 19 של המועדון ב-16 באפריל הוא כבש צמד מול בורוסיה מנשנגלדבך.

במאי 2017 הועלה רייט לקבוצה הראשונה של שאלקה מהבונדסליגה יחד עם בן ארצו ווסטון מקני, ונרשם לראשונה בסגל הקבוצה נגד אינגולשטאדט 04 ב-20 במאי 2017. ביולי 2018 התאמן בקבוצת הבונדסליגה השנייה אוניון ברלין. ב-24 בנובמבר 2018 ערך רייט את הופעת הבכורה שלו בקבוצה הראשונה של שאלקה כשנכנס בדקה ה-88 של הניצחון 5–2 על נירנברג.

ביולי 2019 עבר רייט לפנלו מליגת העל ההולנדית בהעברה חופשית.

באוגוסט 2020 עבר רייט לסונאוסקה פובולד מליגת העל הדנית. הוא פתח את הליגה עם 6 שערים ב-8 הופעות בתחילת נובמבר, ונבחר לשחקן המצטיין של אוקטובר 2020. ביולי 2021 ביקש רייט לעזוב את הקבוצה ולא הגיע לאימוני קדם העונה, וב-28 ביולי הושאל לאנטליהספור הטורקית עם אופציה לרכישה.

ב-28 באוגוסט 2021, כבר במשחקו השלישי באנטליהספור, כבש רייט שלושער בניצחון 3–2 על ריזספור, שער ניצחון בבעיטת עונשין בדקה העשירית של תוספת הזמן. ב-19 ביולי 2022 חתם רייט לשלוש שנים בקבוצה מליגת העל הטורקית.

ב-4 באוגוסט 2023 חתם רייט לשלוש שנים בקובנטרי סיטי מהצ'מפיונשיפ תמורת 9 מיליון אירו. בהופעת הבכורה שלו בקבוצה ב-12 באוגוסט כבש את שערו הראשון בניצחון 3–0 על מידלסבורו.

==קריירה בנבחרת==
רייט הוא ממוצא ליברי וגנאי, אך ייצג את ארצות הברית בכל נבחרות הנוער. במאי 2022 זומן לראשונה לנבחרת הבוגרת על ידי גרג ברהלטר לחלון ליגת האומות של CONCACAF.

רייט כבש את שערו הראשון בנבחרת בהופעת הבכורה שלו ב-1 ביוני 2022, בניצחון 3–0 במשחק ידידות על . בנובמבר 2022 זומן רייט לסגל הנבחרת למונדיאל 2022, וכבש את השער המצמק בהפסד 1–3 ל בשמינית הגמר.

נכלל בסגל לקופה אמריקה 2024.

== חיים אישיים ==
אחיו של האג'י, חניף, משחק בקבוצת הנוער של בונר מהליגה הגרמנית החמישית. דודנו של האג'י, ג'וזף אדאי, זכה בסופרבול XLI ב-2007 עם אינדיאנפוליס קולטס.

==תארים==
;ניו יורק קוסמוס
*אליפות ה-NASL: 2015
;ארצות הברית
*ליגת האומות של צפון אמריקה 2023/2024

;אישי
*שחקן החודש בליגת העל הדנית: אוקטובר 2020

==קישורים חיצוניים==

==הערות שוליים==

קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:מוסלמים אמריקאים
קטגוריה:לוס אנג'לס: כדורגלנים
קטגוריה:כדורגלני ניו יורק קוסמוס
קטגוריה:כדורגלני שאלקה 04
קטגוריה:כדורגלני ס.ו. זנדהאוזן
קטגוריה:כדורגלני פנלו
קטגוריה:כדורגלני סונדרייסק
קטגוריה:כדורגלני אנטליהספור
קטגוריה:כדורגלני קובנטרי סיטי
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אמריקאים ממוצא גנאי
קטגוריה:ספורטאים אמריקאים בגרמניה
קטגוריה:ספורטאים אמריקאים בהולנד
קטגוריה:ספורטאים זרים בדנמרק
קטגוריה:ספורטאים זרים בטורקיה
קטגוריה:ספורטאים אמריקאים באנגליה
קטגוריה:אמריקאים שנולדו ב-1998
קולנוע לילי וקולנוע גל-אור (רמת גן)

כאן עמד בעבר קולנוע גל-אור. בניין הקולנוע נהרס ובמקומו נבנה בניין חדש.
קולנוע לילי וקולנוע גל-אור הם שני בתי קולנוע שהיו פעילים בשכונת רמת יצחק ברמת גן.<ref></ref>
== היסטוריה ==
שכונת רמת יצחק היא אחת השכונות הוותיקות והגדולות ברמת גן. היא הוקמה בשנת 1933 וסופחה לרמת גן בשנת 1943. רחובה הראשי של השכונה הוא שדרות ירושלים. בשנות החמישים של המאה העשרים נפתחו בשכונת רמת יצחק שני בתי קולנוע במרחק של כ-200 מטר זה מזה: קולנוע לילי ברחוב עוזיאל 51 פינת שדרות ירושלים 41 וקולנוע גל-אור ברחוב עוזיאל 68 פינת רחוב רכסים 40. בשני בתי הקולנוע הוצגו בעיקר סרטים אירופאים. התקיימו שתי הקרנות כל ערב, באמצע השבוע וגם במוצאי שבת. אלה לא היו אולמות מפוארים, המושבים היו מעץ ובהפסקות לא נמכרו באולמות שתייה וחטיפים.

קולנוע לילי נפתח בשנת 1956. הקולנוע היה בבעלות חברת "קולנוע לילי בע"מ" שהתאגדה בתאריך 17 בספטמבר 1956.

הקולנוע נסגר בשנת 1992 בשל קשיים כלכליים. נכון לשנת 2023, המבנה עדיין קיים. בקומת הקרקע פועלות מספר חנויות. אין לגביו תוכניות לפיתוח עתידי.

קולנוע גל-אור נבנה על ידי שלמה פוגל,<ref></ref> שעלה ארצה בשנת 1939, על קרקע שרכש מידי הכפר סלמה ג'. לצורך בניית הקולנוע והפעלתו הוקמה ב־7 במרץ 1950 חברת "קולנוע גל-אור" (ח"פ 6348) בעלת הון עצמי של 10,000 לירות ישראליות שמטרת פעילותה הייתה "לבנות לצייד, להחזיק ולנהל בתל אביב או בכל מקום אחר בישראל בית או בתי קולנוע, תיאטראות, אולמות להצגות ..." <ref></ref> ולאחר מכן שותפות בשם "שותפות קולנוע גל-אור" שנרשמה בפנקס השותפויות של הרשם הכללי בתאריך 1 במרץ 1952 תחת המספר ש/ 3329 בה היו שותפים שמשון פולישוק ובני משפחתו ושלמה פוגל ובני משפחתו.<ref></ref>

ב-18 בינואר 1949 התקיימה באולם קולנוע גל-אור עצרת עם, בה נאמו מנחם בגין ויעקב מרידור.<ref></ref> 

בשנת 1981, ביוזמת השותפות, הקולנוע נהרס ובמקומו נבנה בניין מגורים.<ref></ref> שלוש שנים לפני כן הוזכרו בתי הקולנוע בספר "גם הילד הזה הוא אני" של יהודה אטלס.

== ראו גם ==
* רמת גן שכונות - רמת יצחק
* קולנוע רמה
* קולנוע אמפיתיאטרון (רמת גן)
* קולנוע אורדע

==הערות שוליים==

לילי
ונצואלה (שיר)

ונצואלה הוא פזמון בעברית שנתפרסם בשנת 1959 כחלק מהמחזה "אף מלה למורגנשטיין" שהועלה על ידי להקת בצל ירוק, פרי עטו של אפרים קישון. את מילות השיר חיבר דן אלמגור ואת לחנו משה וילנסקי.

לקראת העלאת המחזמר "אף מלה למורגנשטיין", נתבקש דן אלמגור על ידי מחבר המחזה אפרים קישון ובמאי המחזה שמואל בונים, לכתוב את פזמוני המחזמר. חלק מהפזמונים שכתב הולחנו על ידי משה וילנסקי וחלקם על ידי סשה ארגוב. המחזמר עוסק בקבוצה של סטודנטים בחוג לגאוגרפיה באוניברסיטה העברית בירושלים. כך, כשלומדים הסטודנטים על יבשת דרום אמריקה אצל מרצם פרופ' שולטהַייס, שולב במחזמר שיר על המדינה הדרום-אמריקאית ונצואלה. אלמגור בחר בוונצואלה דווקא מכיוון שבעת לימודיו בקמפוס רם באוניברסיטה העברית, מצאה חן בעיניו סטונדטית בשם אלה (לימים אשתו), ששמה התחרז עם שם המדינה. לדבריו של אלמגור, "החלטתי להקדיש את השיר לונצואלה, ולחזור כמה פעמים על השם המוזיקלי הזה ("ונצו-אלה, ונצו-אלה"). אולי תבחין אז בקיומי".

אלמגור ליקט עובדות על מדינת ונצואלה מהאנציקלופדיה, ובה חיפש "מלים ארוכות, אכסוטיות, מוסיקליות, הקשורות בג'ונגלים של דרום-אמריקה ובונצואלה", למשל "אמזונאס", "אורינוקו", "אנקונדה" או "קריפיטיו" . עם זאת, בשיר שורבבו כמה טעויות עובדתיות, למשל האורינוקו אינו משתפך לאמזונאס, ונחש האנקונדה אינו ממית בהכשה כי אם בחנק. בהמשך פורסמה גרסה מתוקנת לשיר, ובמקום השורות "נשוט על פני האורינוקו, המשתפך לאמזונאס" נכתבו השורות "נשוט על פני האורינוקו, ונטייל לאמזונאס".

השיר הצליח גם מחוץ לגבולות המחזה עצמו, וצעד כשמונה חודשים בראש מצעדי הפזמונים בישראל.

== גרסאות כיסוי ==
לאורך השנים בוצעו מספר גרסאות כיסוי לשיר, למשל על ידי להקת הנח"ל, להקת פיקוד מרכז, גידי גוב, נורית גלרון, דורי בן זאב ועוד. שלישיית שוקולד מנטה מסטיק חידשה את השיר בשנת 1989 והקליטה אותו לאלבומה של ירדנה ארזי, "תחנה בדרך". כמו כן, בוצע השיר במסגרת התוכנית "חרצופים", ולקראת טורניר הקופה אמריקה 2007 שהתקיים בוונצואלה, על ידי כתבי ערוץ הספורט.

== קישורים חיצוניים ==

* אלי אשד, [https://www.yekum.org/2013/05/ונצואלה-על-פי-דן-אלמגור/ "ונצואלה" על פי דן אלמגור], יקוםתרבות, 10 במאי 2013
* [https://benyehuda.org/read/12411 ונצואלה - דן אלמגור], באתר פרויקט בן יהודה
* [https://yosmusic.com/yos7817/ שירים מהבוידעם], רעיון ועריכה: דני סנדרסון, באתר חרסונסקי מיוסיק, 10 בינואר 2011

== הערות שוליים ==

קטגוריה:שירים שנכתבו על ידי דן אלמגור
קטגוריה:שירים שהולחנו על ידי משה וילנסקי
קטגוריה:בצל ירוק
קטגוריה:ונצואלה
בכה ישו

[[ג'יימס טיסו, "בכה ישו" (צויר בין 1886 לבין 1894). |259x259 פיקסלים]]
בָּכָה יֵשׁוּ הוא פסוק 35 מהבשורה על פי יוחנן, פרק י"א. הפסוק הוא הקצר ביותר בברית החדשה.

== הפסוק ==
בבשורה על פי יוחנן מסופר כי ישו בכה כאשר הגיע לקברו של לזרוס<ref>הברית החדשה, הבשורה על פי יוחנן י"א, 35. </ref> פסוק זה מתרחש בבשורה על פי יוחנן על מותו של לזרוס מבית עניה, עוקב של ישו. אחיותיו של לזרוס – מרים ומרתא – שלחו הודעה לישו על מחלת אחיהם ועל מותו המתקרב, אך ישו הגיע ארבעה ימים לאחר מותו של לזרוס. ישו, לאחר שדיבר עם האחיות האבלות וראה את חבריו של לזרוס בוכים, היה מוטרד מאוד והתרגש. לאחר ששאל היכן הונח לזרוס והוזמן לבוא לראותו, ישו בכה. לאחר מכן הלך אל הקבר ואמר לאנשים להסיר את האבן המכסה אותו, התפלל בקול לאל וציווה על לזרוס לצאת החוצה – שקם לתחייה. הבשורה של לוקס מתעדת גם שישוע בכה כשנכנס לירושלים לפני משפטו ומותו, בציפייה לחורבן בית המקדש.<ref>הבשורה על פי לוקאס י"ט, 41. </ref>

=== פרשנות ===
הפסוק מדגים את אנושיותו של ישו, שמצטער על מות עוקביו, וכן את צערו על המין האנושי, אבל מדגים גם את אנושיותו בהיבט של היותו אדם בשר ודם שבוכה, מזיע, אוכל ושותה.

== בתרבות ==
הפסוק מוזכר בכמה יצירות ספרותיות: בספרים רבים של סטיבן קינג מוזכר הצירוף, וזאת בשל העובדה שקינג היה צריך לשנן פסוק מהביבליה בבית ספר, ובחר בפסוק זה בשל אורכו הקצר. הפסוק מוזכר גם בשירים רבים לדוגמה ב-Angels of Deception מתוך האלבום Infected של הלהקה הבריטית The The, ובאלבומו של קניה וסט, Yeezus, בשיר האחרון, Bound 2.

== ראו גם ==
* לזרוס

== הערות שוליים ==

קטגוריה:תאולוגיה נוצרית
קטגוריה:הברית החדשה
קטגוריה:הברית החדשה בתרבות ובאמנות
נבחרת גביע דייוויס של קולומביה

נבחרת גביע דייוויס של קולומביה היא נבחרת טניס הגברים הלאומית של קולומביה שיחקה בעבר בבית העליון של גביע דייוויס.

הנבחרת הופיע לראשונה בשנת 1959. במהלך התקופה היא שיחקה 116 משחקים וניצחה ב-60.

==הישגים==
* משחקי הגמר
2019, 2020-21

== קישורים חיצוניים ==
* [https://www.daviscup.com/en/teams/team.aspx?id=COL נבחרת קולומביה בטניס] – דף הנבחרת מאתר גביע דייוויס

==הערות שוליים==

קולומביה
טניס
קטגוריה:קולומביה: טניס
צבי חיים אפשטיין

הרב צבי חיים אפשטיין (ה'ת"ר-כ"ח באדר ה'תר"ס, 1900) היה רבה של העיירה באקשט, פלך וילנה.

==ביוגרפיה==
צבי חיים נולד בסלוצק. בנעוריו למד בישיבת וולוז'ין והיה מכונה בה בשם "דער שוארצער עילוי" (העילוי השחור) והיה מתלמידי הרב יוסף דוב הלוי סולובייצ'יק. הוסמך לרבנות על ידי ראשי הישיבה, הרב נפתלי צבי יהודה ברלין - הנצי"ב והרב יוסף דב סולוביצ'יק.

בהגיעו לפרקו נשא לאשה את בילא חנה בת הנגיד שמעון יצחק אייזיק בלאך וצביה צירעה (בת הרב חיים מבאקשט). לאחר נשואיו התגורר סמוך לחותנו בבאקשט.
==תורתו==
כתב חידושי תורה רבים בכתב יד בהם שאלות ותשובות, חידושי ש"ס, ודרוש. בפועל נדפסה ממנו רק תשובה אחת להלכה בעניין בכור בהמה שנדפסה על ידי בנו לזכרו וצורפה בסוף ספרו של בנו לבוש מרדכי חידושים על מסכת בבא קמא ורשה תר"ס.

==משפחתו==
* בנו הרב אליהו דוד, חתנו של רבי מרדכי רוזנבלט מאושמינה.
* בנו הרב משה מרדכי ראש ישיבת כנסת ישראל בסלובודקה ובחברון
* בנו הרב אפרים אבד"ק באקשט ואחר כך רב קהילת עדת בני ישראל - ר' ישראל סלאנטער אנשי זאמוט בניו יורק
* בתו קריינה הייתה נשואה לרב נפתלי מנחם הוטנר.

נכדיו-חתני בנו: הרב מאיר חדש, המשגיח של ישיבת חברון. הרב משה סקרוטה, ר"מ בישיבת כנסת ישראל, נרצח בעת חיסול גטו קובנא. הרב משה פינקל - בנו של הסבא מסלבודקה, ר"מ בישיבה בסלבודקה ובחברון. הרב יחזקאל סרנא ראש ישיבת חברון כנסת ישראל וחבר מועצת גדולי התורה. הרב יוסף זוסמנוביץ, רב בסלובודקה ורבה של וילקומיר. הרב משה חברוני, ראש ישיבת חברון וחבר מועצת גדולי התורה. הרב אהרן כהן ראש ישיבת חברון.

==קישורים חיצוניים==
* 
* 

קטגוריה:רבנים ליטאים
קטגוריה:סלוצק: אישים
קטגוריה:בוגרי ישיבת וולוז'ין
קטגוריה:נפטרים ב-1900
היינריך, רוזן וירטמברג

היינריך, רוזן וירטמברג (בגרמנית: Heinrich von Württemberg; 7 בספטמבר 1448 – 15 באפריל 1519) היה מ-1473 עד 1482, רוזן מונבליאר.

== ביוגרפיה ==
היינריך היה בנו השני של אולריך החמישי, רוזן וירטמברג-שטוטגרט, מנישואיו השניים לאליזבת מבוואריה-לנדסהוט. כבן שני, יועד היינריך לקריירה בכמורה. בשנת 1464 הוא הפך לפרבוסט באייכשטט. הכוונה הייתה שהוא יחליף את אדולף השני מנסאו בתור הארכיבישוף של מיינץ.

לשם כך, הוא מונה ליורשו של אדולף ב-1465. תוכנית זו הוקמה על ידי הבוחר החזק אלברכט השלישי אכילס מברנדנבורג, שחיתן את בתו אליזבת עם אחיו של היינריך אברהרד השני. מהלך זה היה אמור לקשר את הארכיבישופות של מיינץ בחוזקה למרקיזות ברנדנבורג ולמפלגה הקיסרית, שהוביל אלברכט אכילס, ואליה השתייך גם אביו של היינריך, אולריך החמישי.

הארכיבישוף של מיינץ היה אחד משבעת האלקטורים ולפיכך היה לו השפעה ניכרת על המדיניות באימפריה הרומית הקדושה. התוכנית כוונה נגד בית ויטלסבאך, ובפרט נגד פרידריך הראשון, שהשפיל את אולריך החמישי בקרב סקנהיים ב-1462. הארכיבישוף של מיינץ, לעומת זאת, לא הסכים עם התוכנית וסירב למלא את התפקיד המיועד.

זה הוביל למה שנקרא "פיוד קואדיוטור" מ-1465 עד 1467. בשנת 1466, הכריז הרוזן יוהאן מוורטהיים על סכסוך נגד היינריך. הסכסוך הזה התדרדר לסכסוך בין הנסיכים הגדולים של האימפריה וכמעט למלחמת אזרחים. בסופו של דבר, הנסיך הבוחר מפפאלץ ניצח בסכסוך ברמה הדיפלומטית והיינריך ושאר חברי בית וירטמברג נותרו בידיים ריקות. היינריך קיבל פיצויים עם מחוז בישופסהיים, שאותו החזיר לנסיכות הבוחר ממיינץ ב-1470.

הסכם אוראך משנת 1473 העניק להיינריך את מחוז מונבליאר ואת יתר רכוש וירטמברג בגדה השמאלית של הריין. במהלך מחלוקת בין הדוכס שארל הנועז מבורגונדי לבין הקיסר פרידריך השלישי, לקח שארל את היינריך בשבי ב-1474. השבי נמשך עד 1477 והיינריך קיבל יחס רע מאוד, כולל לכאורה הוצאה להורג מדומה. לאחר מות אביו בשנת 1480, היינריך תבע חלק מהירושה, במיוחד וירטמברג-שטוטגרט. הוא לא הצליח, ובחוזה רייכנווייר משנת 1482, הוא העניק את מחוז מונטבליאר לאחיו, אברהרד השני.

בשנת 1490, בן דודו אברהרד הראשון עצר את היינריך בשטוטגרט, בטענה של מחלת נפש לכאורה. בשנת 1492 מינה הקיסר פרידריך השלישי את אברהרד הראשון לאפוטרופוס החוקי של היינריך. עד מותו ב-1519 הוחזקו היינרי ואשתו אווה בשבי בטירת הוהנוראך, אם כי הם הורשו מדי פעם לבקר בשטוטגרט.

== משפחתו ==
היינריך התחתן ב-1485 עם הרוזנת אליזבת מצווייבריקן-ביטש. אליזבת מתה ב-17 בפברואר 1487, ימים ספורים לאחר שילדה את בנה, איטל היינריך, ב-8 בפברואר 1487. עם אישורו בשנת 1493, שונה שמו של איטל היינריך לאולריך ולאחר מכן הוא הפך לדוכס השלישי מווירטמברג.

היינריך התחתן שוב ב-21 ביולי 1488 עם הרוזנת אווה מזאלם; נולדו להם שני ילדים:
* מריה (1496–1541), התחתנה עם היינריך החמישי, דוכס בראונשווייג-לינבורג
* גאורג הראשון, רוזן וירטמברג-ממפלגארד (1498–1558)

היינריך היה אפוא המייסד של הענף הוותיק של וירטמברג-ממפלגארד.

== אילן יוחסין ==

== קישורים חיצוניים ==

* 

קטגוריה:בית וירטמברג
קטגוריה:רוזנים גרמנים
קטגוריה:גרמנים במאה ה-16
קטגוריה:גרמנים במאה ה-15
קטגוריה:ילידי 1448
קטגוריה:נפטרים ב-1519
אברהרד השני, דוכס וירטמברג

אברהרד השני, דוכס וירטמברג (בגרמנית: Eberhard II.; 1 בפברואר 1447 – 17 בפברואר 1504) היה אציל גרמני. הוא היה רוזן וירטמברג-שטוטגרט מ-1480 עד 1496 בתור אברהרד השישי, ולאחר מכן דוכס וירטמברג מ-1496 עד יוני 1498 בתור אברהרד השני.

== ביוגרפיה ==
=== ראשית חייו ===
אברהרד נולד ב-1 בפברואר 1447 בלינדנפלס, והיה בנם של אולריך החמישי, רוזן וירטמברג ואליזבת מבוואריה-לנדסהוט. הוא בילה חלק ניכר מנעוריו בחצר הבורגונדית. בשנת 1461 השתתף בהכתרת לואי האחד עשר, מלך צרפת בריימס. בשנת 1462 הוא חזר לווירטמברג. בין השנים 1465 ו- 1467 הוא התחתן עם אליזבת מברנדנבורג, בתו של אלברכט השלישי, הנסיך הבוחר מברנדנבורג.

=== ירושה ושלטון ===
כבר ב-1477 הסכם משפחתי הבטיח לו את הירושה בווירטמברג-אורך, שבה שלט הרוזן אברהרד החמישי, שכונה "המזוקן", שלא הותיר צאצא לגיטימי. בשנת 1480 הוא ירש את השלטון מאביו הרוזן אולריך החמישי. בשנת 1482 הוא חתם על הסכם מינסינגן עם אברהרד החמישי. חוזה זה איחד את וירטמברג על ידי העברת השלטון מאברהרד השישי לאברהרד החמישי מווירטמברג-אורך. בתמורה הוענקה לאברהרד השישי זכות הירושה לאברהרד החמישי. כך משנת 1482 ועד מותו של אברהרד החמישי, הוא היה ריבון נומינלית, אך למעשה הוא היה חסר אונים. עד מהרה הוא נלחם נגד שלילת הכוח הזו, אבל לא יכול היה לעשות דבר נגד יריבו המבוגר. בשנת 1489 זכות הירושה שלו, בעבר על כל וירטמברג, אף הוגבלה על ידי אברהרד החמישי לווירטמברג-שטוטגרט בלבד. עם זאת, לאחר מותו של אברהרד, שקיבל את התואר הדוכס אברהרד הראשון ב-1495, הוא השיג ריבונות על כל השלטון בווירטמברג כולה כדוכס אברהרד השני.

=== הדחה, גלות ומוות ===
אך עד מהרה הוא נקלע לצרות עם האצולה, שהוציאה ממנו את כוחו, ועבדה בשיתוף פעולה הדוק עם המלך ההבסבורגי מקסימיליאן הראשון. אברהרד ברח לאולם ומכיוון שלא מצא תמיכה, הוא קבל את הבוררות של הורב ממקסימיליאן הראשון ב-1498. הוא קיבל פנסיה שנתית של 6,000 בתמורה להדחתו ולגירושו. במקומו שלטה מועצת אחוזות הממלכה בסמכות מלכותית. מצב זה לא השתנה עד שאחיינו אולריך, בנו של אחיו היינריך, הוכרז בטרם עת כמבוגר בשנת 1503 וקיבל את השלטון כדוכס וירטמברג. אברהרד קיבל מקלט על ידי פיליפ. הוא מת בגלות בטירת לינדנפלס בפפאלץ ב-17 בפברואר 1504. הוא נקבר בכנסיית היידלברג.

== אילן יוחסין ==

== קישורים חיצוניים ==

קטגוריה:בית וירטמברג
קטגוריה:דוכסים גרמנים
קטגוריה:ילידי 1447
קטגוריה:נפטרים ב-1504
סבינה מבוואריה

סבינה מבוואריה-מינכן (בגרמנית: Sabina von Bayern; 24 באפריל 1492 – 30 באוגוסט 1564) הייתה אשתו של אולריך, דוכס וירטמברג.

== ביוגרפיה ==
סבינה נולדה ב-24 באפריל 1492, והייתה בתם של אלברכט הרביעי, דוכס בוואריה וקוניגונדה מאוסטריה, בתם של פרידריך השלישי, קיסר האימפריה הרומית הקדושה ולאונור מפורטוגל, קיסרית האימפריה הרומית הקדושה.

סבינה הובטחה בגיל שש שנים מסיבות אסטרטגיות על ידי דודה, המלך מקסימיליאן הראשון, לאולריך מווירטמברג, לו נישאה 15 שנים מאוחר יותר. נישואים אלה היו אומללים בגלל נטייתו של אולריך לאלימות, כך שבסופו של דבר סבינה נאלצה לברוח מווירטמברג ללא שני ילדיה ולחפש מחסה אצל אחיה במינכן.

כאשר, בשנת 1551, בנה, כריסטוף, ירש את כס המלכות של וירטמברג, עברה סבינה לנורטינגן, שהייתה אז מעון האלמנה הרשמי של וירטמברג. שם היא ניהלה חצר קטנה והיותה אישה משכילה הפכה אותו למקום מפגש של הפרוטסטנטים של וירטמברג.

== אילן יוחסין ==

== קישורים חיצוניים ==

* 

קטגוריה:בית וירטמברג
קטגוריה:בית ויטלסבאך
קטגוריה:ילידי 1492
קטגוריה:נפטרים ב-1564
קונרד הראשון, רוזן וירטמברג

קונרד הראשון, רוזן וירטמברג (בגרמנית: Konrad I. von Württemberg) היה השליט הראשון של טירת וירטמברג בין השנים 1083 ל-1110, והוא מוזכר לראשונה ב-1081. הוא נחשב למייסד שושלת וירטמברג.

== ביוגרפיה ==
קונרד היה בנו של אציל, פון ביוטלסבאך, ואולי צאצא של הדוכס הסאלי קונרד מקרינתיה. אחיו היה ברונו פון ביוטלסבאך (1105–1120), ראש מנזר הירסאו. שמה של אשתו היה ורנטרוד.

בערך בשנת 1083 קונרד בנה טירה על וירטמברג קרוב לשטוטגרט של היום. הוא הפך את המקום הזה למגוריו וקרא לעצמו על שם המקום. תחת שמו החדש קונרד היה עד זמן מה בין השנים 1089 ל-1092 ל-Bempflinger Vertrag (הסכם) של הרוזנים קונו וליוטולד פון אכלם עם אחיינם, הרוזן ורנר פון גרינינגן. ב-5 במאי 1092 באולם הוא היה עד להעברת הרכוש למנזר אלרהיילן ליד שפהאוזן. זו הפעם הראשונה ששמו מוזכר במסמך שלם, אולם מסמך זה אינו מקור. בשני המצבים קונרד הראשון נראה קשור בקשר הדוק לאנשים שמתנגדים להנרי הרביעי, קיסר הרומאים הקדושה . עמדה פוליטית זו עולה בקנה אחד עם העובדה שביקש מהבישוף מוורמס, מתנגד הקיסר, לקדש את קפלת הטירה שלו, על פני הבישוף של קונסטנץ שבשטחו נמצאת הטירה בפועל.

כבר קודם לכן, אולי בין 1080 ל-1087, סייע קונרד למנזר הירסאו בתרומות כפי שתועד ב- Hirsauer Schenkungsbuch ("פנקס המתנות של מנזר הירסאו"). במסמך זה הוא מאופיין כ"איש אדיר בין השוואבים". לאחר מותו בשנת 1110 ירש אותו אחיינו קונרד השני, רוזן וירטמברג.

קטגוריה:בית וירטמברג
קטגוריה:רוזנים גרמנים
קטגוריה:ילידי המאה ה-11
קטגוריה:נפטרים במאה ה-12
קונרד השני, רוזן וירטמברג

טירת וירטמברג (בסביבות 1600) על גלויה משנת 1920
קונרד השני, רוזן וירטמברג (בגרמנית: Konrad II. von Württemberg; נפטר ב-1143) היה רוזן וירטמברג. הוא שלט משנת 1110 עד 1143.<ref>ידע מסוים על קונרד השני נוצר ממטבעות שהופקו תחת ראשותו - פרטים זמינים [http://www.medievalcoinage.com/gallery/germany-wurttemberg.htm כאן]</ref> הוא שימש כמרשל של שוואביה<ref>עובדה זו מקורה במטבעות שהופקו תחת ראשותו - פרטים זמינים [http://www.medievalcoinage.com/gallery/germany-wurttemberg.htm כאן]</ref> וסנגור של העיירה אולם, והיה לו רכוש גדול בעמקי הנקאר והרמס.<ref>מידע זה נגזר גם ממטבעות שהופקו תחת ראשותו, כפי שדווח באתר 'מטבעות ימי הביניים', הנגיש [http://www.medievalcoinage.com/gallery/germany-wurttemberg.htm כאן]</ref>

== ביוגרפיה ==
אביו של קונרד אינו ידוע, אך מאמינים שהוא שייך למשפחת הרוזנים של ורינגן (Veringenstadt). הסיבה להאמין שכן נובעת מהדמיון בין שלט האצולה של רוזנות ורינגן לזו של רוזני וירטמברג. לפיכך מניחים בדרך כלל ששתי משפחות האצולה קשורות זו לזו. אמו של קונרד לויטגארד מביוטלסבאך הייתה אחות של קודמו קונרד הראשון.

לאחר מותו של קונרד הראשון, הוא קיבל את השלטון כיורש של טירת וירטמברג. קונרד השני מופיע ב-12 במאי 1110 יחד עם אשתו האדלוויג כתורם נכסים ליד גפינגן למנזר Blaubeuren וב-28 בדצמבר 1122 כעד של הקיסר היינריך החמישי בשפייר (בפעם הראשונה כרוזן, האחרון ללא תואר אך מוזכר בין רוזנים). הוא נפטר בשנת 1143.

== הערות שוליים ==

קטגוריה:בית וירטמברג
קטגוריה:רוזנים גרמנים
קטגוריה:נפטרים ב-1143
לודוויג הראשון, רוזן וירטמברג

לודוויג הראשון, רוזן וירטמברג (בערך 1098 – 1158) היה רוזן וירטמברג. הוא שלט מ-1143 עד 1158 כשליט השלישי של וירטמברג והראשון שידוע בוודאות בתואר רוזן.

== ביוגרפיה ==
לודוויג פעל כחבר בחצרות הקיסר קונרד השלישי והקיסר פרידריך הראשון ברברוסה.<ref></ref>

לודוויג הראשון אמור היה להיות בנם של קונרד השני ואשתו האדלוויג. יחד עם אחיו אמיכו הוא מופיע בין השנים 1134 עד 1154 בחצר המלך קונרד השלישי והקיסר פרידריך הראשון ברברוסה. יש להניח שהוא היה פוגט של מנזר דנקנדורף.

== הערות שוליים ==

קטגוריה:רוזנים גרמנים
קטגוריה:בית וירטמברג
קטגוריה:נפטרים ב-1158
דבר על מקום הימצאם

דבר על מקום הימצאם הוא סרט טלוויזיה משנת 2013 בהפקת הערוץ הראשון בבימויו של יהלי ברגמן, עם יונה אליאן, לבנה פינקלשטיין ויחזקאל לזרוב בתפקידים בראשיים.

התסריט נכתב על ידי נאוה סמל שהקדישה אותו לזכר של הוריה ויש בו פרטים אוטוביוגרפיים. הוא מספר על מציאות חייהם של בני שתי משפחות עולים חדשים, מרומניה ומיוון, בראשית ימי המדינה, כשהקשר בין שתי המשפחות סובב סביב האזנה לפינת "המדור לחיפוש קרובים" שהמשפט הידוע בה היה "כל היודע דבר על מקום הימצאם" (של הנעלמים).

בשנת 2020 עיבדה איה קפלן את הסרט להצגת תיאטרון שהועלתה בהבימה ב-2021 עם סנדרה שדה ורובי פורת-שובל בתפקידים הראשיים.

==תקציר העלילה==
שנת 1949, תקופת הצנע והקיצוב. שתי משפחות גרות בשיכון לעולים חדשים. בדירה אחת גרה משפחת בוים - עולים מרומניה. האם אנוצה (יונה אליאן), הבן ניסן (יחזקאל לזרוב) עם אשתו גיטה (הילה פלדמן) ובנם אביחי (טוני ברמן). אב המשפחה יענק'ל עזב לארצות הברית לפני המלחמה ומאז לא נשמע ממנו דבר.

ניסן מתוסכל, נע בין עבודה לעבודה ורוצה להיות נגן ג'אז בחצוצרה כמו דיזי גילספי אבל אנוצה מכרה את החצוצרה שלו כדי לקנות מזון. גיטה נמצאת בהיריון.

בסמוך להם גרה משפחת עולים מיוון, אם ובתה. רבקה (לבנה פינקלשטיין) ובתה שריקה (רותם זיסמן כהן). אנוצה מספקת לרבקה בגדים לתיקון ונותנת לה חלק מהפדיון. לרבקה יש בבית מקלט רדיו גדול אותו הביאו מרודוס. כל יום מתאספים כולם סביב המקלט לשמוע את הפינה של המדור לחיפוש קרובים בתקווה שמישהו מקרוביהם יימצא דרך התכנית.

החיים בשיכון מתרכזים בחנות המכולת של אברם (אבי גרייניק) המחזר אחרי שריקה אבל היא מעדיפה את הקיבוצניק יזהר (יפתח אופיר).

אנוצה רוצה להחליף את הרדיו הגדול ברדיו קטן יותר ולהתחלק בהפרש עם רבקה. רבקה אינה מסכימה ואנוצה מתחילה לדבר אליה בהתנשאות ביידיש על "אי שיש בו יהודים". להפתעתה, רבקה עונה לה באותה השפה. רבקה מספרת שהן מרודוס ונשלחו משם לאושוויץ. בעלה וכל משפחתה הושמדו שם ורק היא ושריקה שרדו ולמדו שם יידיש.

אנוצה מבינה שטעתה ומנסה בדרכים שונות להתנצל ולבקש סליחה. לאחר שאביחי וחברו שלוימלה (אורי סטריקובסקי) מנסים לפרק את הרדיו כדי לראות איפה מסתתר גילספי, מתנדב ניסן לתקן אותו.

באחד הערבים שומעת רבקה כי ג'ק בים מניו יורק הידוע גם בשם יענק'ל בוים מחפש את אשתו אנוצה.

נוצר קשר עם האב האובד (ששי קשת) שהוא כעת זקן וכבד ראייה. הוא מביא חצוצרה לניסן. שתי המשפחות יושבות יחד בסוכה ויענק'ל שר את את חכי לי ואחזור ביידיש.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|יונה אליאן
|אנוצה
|פליטה מרומניה
|-
|לבנה פינקלשטיין
|רבקה
|פליטה מרודוס
|-
|יחזקאל לזרוב
|ניסן
|בנה של אנוצה
|-
|הילה פלדמן
|גיטה
|אשתו של ניסן
|-
|רותם זיסמן כהן
|שריקה
|בתה של רבקה
|-
|אבי גרייניק
|אברם
|חנווני
|-
|טוני ברמן
|אביחי
|בנם של ניסן וגיטה
|-
|אורי סטריקובסקי
|מוישל'ה
|חבר של אביחי
|-
|יפתח אופיר
|יזהר
|קיבוצניק
|-
|ששי קשת
|יענק'ל בוים
|בעלה של אנוצה
|}

==קישורים חיצוניים==

*[https://www.youtube.com/watch?v=3XoKDHVOf38 דבר על מקום הימצאם], באתר יוטיוב
*[https://www.habima.co.il/shows/דבר-על-מקום-המצאם דבר על מקום הימצאם], באתר הבימה

קטגוריה:סרטי 2013
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטים על ניצולי השואה
קטגוריה:סרטים ישראליים משנת 2013
צבי הירש יאנוב

רבי צבי הירש (יוסף) יאנוב (כונה צבי הירש חריף; 1733, ליסא, פולין – י"א בכסלו ה'תקמ"ו, 13 בנובמבר 1785, פיורדא) היה מרא דאתרא, אב"ד וראש ישיבה בצילץ, בפוזנא ובפיורדא.

== ביוגרפיה ==
צבי הירש יאנוב נולד בליסא לאברהם יאנוב, שכנראה משמו הגיע מיאנוב שליד לובלין. ככל הנראה למד תורה מפי אביו. במקורות אחדים נאמר שהיה תלמידו של הגאון מווילנא, אך אין לכך כל ראיה.

הרב יאנוב כיהן כרבה של הקהילה היהודית בצילץ, בשלזיה העילית. יש הסבורים שהחל את כהונתו שם כבר בה'תקי"ט, בהיותו בן 25. בתקופה זו עמד בקשרי שו"ת עם רבי יחזקאל לנדא. בהיותו בן קרוב לארבעים שנה, נשא לאשה את רחל בתו של רבי רפאל הכהן כ"ץ, אז רבה של פוזנא. בסמוך לנישואיו עבר לפוזנא, והתמנה שם לראש ישיבה; לא ברור האם נישואיו לבת הרב הביאו למינויו או שמינויו לראש ישיבה בעיר הביא לנישואיו עם בת הרב. בעקבות מעבר חותנו לרבנות קהילות אה"ו, התמנה ב-31 באוגוסט 1777 לרבה של הקהילה היהודית בפוזנא. שלמה מימון היה תלמידו בישיבה בפוזנא. אולם, כבר בתחילת 1778 עזב את פוזנא לטובת כהונת רבנות העיר פיורדא וראשות הישיבה שם. בין תלמידיו בפיורדא היה רבי מאיר וייל, לימים רבה של ברלין.

בשנת ה'תקל"ט (1779), יזם חרם נגד "הביאור" של משה מנדלסון, שהתפשט לאחר מכן לקהילות רבות נוספות.

בשנת ה'תקמ"ו חלה, ובעת מחלתו נוסף לו השם 'יוסף'. נפטר בי"א בכסלו; אחרי פטירתו הספידוהו רבי אריה ליב ברלין, רבי נתן אדלר, רבי מיכל שייאר, רבי ידידיה טיאה וייל, רבי אלעזר לעוו, ועוד.

== משפחתו ==
רבי צבי הירש יאנוב נשא לאשה את רחל (נפטרה ב-1798), בתו של הרב רפאל הכהן כ"ץ, רבן של קהילות אה"ו. לאחר פטירתו, נישאה אלמנתו לרבי מיכל שפייר , רב בכמה ערים בגרמניה ולימים דיין בהמבורג.

בתו אסתר חיה נישאה לרבי עקיבא איגר (השלישי), בנו של רבי בנימין וולף איגר ורבה של הלברשטאדט.

== כתביו ==
כרך של חידושים שלו לא נדפס ונותר בכתב יד.
* חידושים שלו משוקעים בכתבי תלמידו רבי משה קרנר, ובפרט בספרו "תורת משה".
* חידוש בשמו נדפס בנספח לשו"ת "מקור ברוך" מאת רבי ברוך בענדיט ויזל.
* קונטרס משלו מדיני אישות צורף בידי חמיו לשו"ת "ושב הכהן", אלטונה 1792.

בנוסף לכך, שמועות בשמו רווחו בבתי המדרש באירופה והובאו בספרים שונים, כגון בחידושי החתם סופר.

בספרות הפוסקים נדונה הוראתו (משנת ה'תקמ"ה) שאת ברכת החמה יברך רק שליח הציבור, וכל הציבור יענו אמן, במקום שכולם יברכו. להוראתו זו הוצעו טעמים שונים ומנוגדים.

==לקריאה נוספת==
* הרב בנימין שלמה המבורגר, הישיבה הרמה בפיורדא, מכון מורשת אשכנז, בני ברק תש"ע, כרך ב', עמ' 263–303.
* זליג שכנוביץ, אור ממערב, ירושלים תש"ב, עמ' 79–87 (תיאור ספרותי).

== הערות שוליים ==

קטגוריה:פוזנה: רבנים
קטגוריה:פירט: רבנים
קטגוריה:ראשי ישיבה גרמנים
קטגוריה:ילידי 1733
קטגוריה:נפטרים ב-1785
כוכית כהת-גרון

ביצי כוכית כהת-גרון, אוסף מוזיאון טולוז]]
כּוּכִית כֵּהַת-גָּרוֹן (שם מדעי: Riparia paludicola) היא ציפור שיר קטנה ממשפחת הסנוניתיים.

בישראל היא מזדמנת נדירה ביותר עם שלוש תצפיות ודאיות בלבד, ב-1985, 1989 ו-2003, שלושתן של תת-המין האסייתי chinensis<ref></ref> (כפי שיתואר בהמשך, תת-מין זה פוצל כיום למין נפרד: כוכית אפורת-גרון).

ביולי 2015 ככל הנראה נצפתה בדרום ים-המלח כוכית כהת-גרון מאחד מתת-המינים האפריקאים, אך תצפית זו לא התקבלה רשמית בשל חוסר בתיעוד מספק.<ref></ref>

== טקסונומיה ואטימולוגיה ==
מין זה תואר לראשונה רשמית כ-Hirundo paludicola על ידי חוקר הצפרות הצרפתי לואי וייו ב-1817 ב-Nouveau Dictionnaire d'Histoire Naturelle שלו.<ref name="viellot">(צר') Vieillot, Louis Jean Pierre (1817): Nouveau Dictionnaire d'Histoire Naturelle nouvelle édition, 14, 511.</ref> בעבר הוא נחשב למין אחד יחד עם המין כוכית אפורת-גרון (R. chinensis) תחת השם "כוכית פשוטה" ("Plain martin"), אך המין פוצל בהמשך לשני מינים נפרדים.

שם הסוג Riparia נגזר מהמילה הלטינית, "Ripa", גדת נהר. שם המין הספציפי paludicola גם הוא מלטינית, ומשמעותו שוכן-ביצות; "palus" - ביצה, ו-"cola" - שוכן.<ref></ref>

=== תת-מינים ===
תת-המינים נבדלים בגודלם ובגווני הנוצות של החלקים העליונים או התחתונים:<ref name="Turner"></ref>
* R. p. paludicola, דרום אפריקה. בעל חלקים תחתונים לבנים. תת-המין הנומינלי.
* R. p. paludibula, מערב אפריקה. קטן וכהה יותר בחלקים העליונים מתת-המין הנומינלי.
* R. p. ducis, מזרח אפריקה. קטן וכהה יותר בחלקים העליונים והתחתונים מתת-המין הנומינלי.
* R. p. mauretanica, מרוקו. קטן וחיוור.
* R. p. newtoni, הרי קמרון בלבד. כהה יותר בחלקים העליונים מתת-המין הנומינלי, חלקים תחתונים חומים.
* R. p. cowani, מדגסקר. קטן, בעל חלקים תחתונים בגוון אפרפר.<ref></ref>

== תפוצה והתנהגות ==

הכוכית נמצאת בתפוצה רחבה באפריקה. זהו מין נודד חלקית, כאשר אוכלוסיות מסוימות מבצעות תנועות עונתיות.

כוכית כהת-גרון היא מין בעל הרגלי קינון קבוצתיים, כאשר זוגות רבים מקננים בצמוד זה לזה, בהתאם למרחב הפנוי. הקנים נמצאים בקצה מנהרות באורך של 30 עד 60 ס"מ, ומשוקעים בגדות חול. הקן בפועל הוא גיבוב של קש ונוצות בתא בקצה המנהרה. בתטולה יש שתיים עד ארבע ביצים לבנות, ושני ההורים משתתפים בדגירה עליהן.

== תיאור ==
גבה החום, גודלה הקטן ותעופתה המהירה והקפצנית מבדילים את הכוכית כהת-הגרון מרוב בני משפחת הסנוניות האחרים. היא דומה מאוד לכוכית גדות, מקבילתה הצפונית.

אורכה של הכוכית כ-12 ס"מ, היא חומה מלמעלה ובעלת גוני לבן או חום חיוור מלמטה. היא חסרה את הרצועה החומה הצרה על החזה שמופיעה בכוכית גדות; מקורה שחור ורגליה חומות. הזוויגים דומים, אך לצעירים יש קצוות חיוורים לנוצות בעל-שת ובכנפיים.

=== תזונה ===
התזונה של מין זה מורכבת מחרקים קטנים, בעיקר יתושים וזבובאים אחרים שגלגוליהם הראשונים ימיים.

=== קולות ===
לכוכית כהת-גרון שירה צפצפנית מתמשכת בתעופה, שהופכת לנימה פטפטנית יותר לאחר התיישבות במקום. ישנן גם קריאות אזהרה חדות יותר.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1817
קטגוריה:סנוניתיים
קטגוריה:טקסונים שתוארו בידי לואי-פייר וייו
EMBOSS

EMBOSS או European Molecular Biology Open Software Suite היא חבילה חינמית לאנליזות וניתוח תוכנה שפותחה לצורכי קהילת המשתמשים בביולוגיה מולקולרית ובביואינפורמטיקה, התוכנה מתמודדת אוטומטית עם נתונים במגוון פורמטים ואף מאפשרת שליפה שקופה של נתוני רצפים מהרשת. כמו כן, מכיוון שספריות נרחבות מסופקות עם החבילה, זוהי פלטפורמה המאפשרת למדענים אחרים לפתח ולפרסם חבילות קוד פתוח. EMBOSS גם משלבת מגוון של חבילות וכלים הזמינים לניתוח רצפים.

שמו של הפרויקט European Molecular Biology Open Software Suite, מתייחס לחבילה של תוכנות פתוחות לביולוגיה מולקולרית, החלק ה- "אירופי" מרמז על ההיקף הציבורי והפתוח של חבילת התוכנות האלו. קבוצות הליבה של EMBOSS משתפות פעולה עם קבוצות רבות אחרות כדי לפתח את היישומים החדשים שהמשתמשים צריכים. זה נעשה מההתחלה עם EMBnet, הרשת האירופית לביולוגיה מולקולרית.

חבילת EMBOSS מכילה בין היתר מגוון יישומים לעימוד רצפים, חיפוש מהיר של מסד נתונים עם דפוסי רצף, זיהוי מוטיב חלבון (כולל ניתוח תחום).
== קבוצות יישומים הזמינים ב-EMBOSS ==

{| class="wikitable"
|-
! קבוצה !! תיאור
|-
| קובצי ACD || קורא ומעבד קובצי ACD
|-
| רצפי קונצנזוס|| מיזוג רצפים על מנת ליצור רצפי קונצנזוס
|-
| הבדלי ריצוף || מציאת הבדלים בין רצפים
|-
| עימוד גלובלי ונקודתי || עימוד רצפים בצורה גלובלית ובצורה לוקלית
|-
| עימוד בגרף-נקודות || השוואה בין 2 רצפים במטריצת נקודות
|-
| השוואה מרובת רצפים|| השוואה בין כמה רצפים שונים
|-
| תצוגה || תצוגה באיכות פרסום
|-
| עריכה || עריכת ריצוף
|-
| קינטיקה אנזימטית || מחשבון לחישוב קינטיקה אנזימטית
|-
| HMM|| אנליזת מודל מרקוב חבוי
|-
| מידע || מידע ועזרה כללית למשתמשים
|-
| חומצות גרעין|| מבנה משני של חומצות גרעין
|-
| קודונים|| מקבל רצף DNA ומחזיר את המספר והתדירות של כל סוג קודון.
|-
| איי CpG|| איתור וניתוח אי CpG ברצף נתון
|-
| מציאת גנים|| תחזיות של גנים ותכונות גנומיות אחרות
|-
| הרכב חומצות הגרעין || הרכב רצפי נוקלאוטידים
|-
| מוטיבים|| חיפוש אחר מוטיבים ברצף הנתון
|-
| מוטציות|| חיפוש אחר מוטציות ברצף הDNA
|-
| פריימרים|| ניבוי וחיזוי אחר פריימרים
|-
|חזרות || מציאת רצפים חוזרניים
|-
| אתרי רסטריקציה || מציאת אתרי אנזימי רסריקציה ברצפי הנוקלאוטידים
|-
| קיפול RNA|| שיטות וניתוח קיפול RNA
|-
| שיעתוק|| פקטורי שיעתוק, פרומוטורים, וניבוי סיום השיעתוק
|-
| תרגום|| תרגום של רצף נוקלאוטידים לרצף חלבונים
|-
| עצים פילוגנטיים|| ציור עצים ושיטות למציאת תכונות מתמשכות, תכונות נבדלות, תדירויות של גנים ועוד
|-
| חלבונים|| מציאת רצפי חומצות האמינו של החלבון, מציאת מוטיבים כללים ומוטציות
|-
| מבנה החלבונים || מציאת מבנה דו־ממדי ותלת־ממדי של חלבונים
|}
== ראו גם ==
* SOAP - ממשק אינטרנטי הכולל את EMBOSS

== קישורים חיצוניים ==
* 
* , האתר הרשמי של EMBOSS
* כלים של EMBOSS באתר EBI

2022 12
E
יחסי הונגריה–לטביה

יחסי הונגריה–לטביה הם יחסי החוץ בין הונגריה ללטביה.

== סקירה כללית ==
ממלכת הונגריה הכירה בעצמאותה של הרפובליקה של לטביה ב-20 ביולי 1921. במאי 1923 מינתה הונגריה בלטביה שגריר שאינו תושב. החל מאוקטובר 1937, הונגריה יוצגה בלטביה על ידי שגרירותה בהלסינקי, פינלנד במהלך כל תקופת היחסים הדיפלומטיים עד אוגוסט 1940.

היחסים הדיפלומטיים בין שתי המדינות חודשו ב-2 בספטמבר 1991. בשנת 2007 נפתחה בבודפשט שגרירות לטביה. ב-22 בנובמבר 2007 נפתחה רשמית שגרירות הרפובליקה של הונגריה בריגה. עד אז יוצגה הונגריה באמצעות שגרירותה בטאלין, אסטוניה. כיום, שתי המדינות חברות מלאות באיחוד האירופי ובנאט"ו.

== שיתוף פעולה כלכלי ==
מאז הצטרפות לטביה והונגריה ל ב-1 במאי 2004, היחסים הכלכליים והמסחריים בין שתי המדינות מוסדרים על ידי החקיקה הפנימית של האיחוד האירופי ועקרונות השוק המשותף. לאחר ההצטרפות לאיחוד האירופי, צצו הזדמנויות גדולות יותר לשיתוף פעולה כלכלי עבור קהילות עסקיות לטביה והונגריה. 

ב-22 בנובמבר 2007 הגיע ראש ממשלת הונגריה פרנץ גיורצ'אני לביקור עבודה בלטביה מלווה במשלחת של אנשי עסקים. במסגרת הביקור, בשיתוף סוכנות ההשקעות והפיתוח של לטביה ו-ITD - הסוכנות לפיתוח השקעות ומסחר הונגרי, התקיים סמינר עסקי של הונגריה–לטביה. סחורות ושירותים של חברות הונגריות שיוצגו בסמינר היו טקסטיל, אבנים יקרות, מוצרי מרקחת, ביגוד, מוצרי מזון, ציוד הנדסי ובניית מכונות וייעוץ עסקי.

במהלך השנים האחרונות, בעת ייצור קרונות רכבת חדשים לפי הזמנות של AS Pasazieru vilciens, AS VRC Zasulauks פיתחה שיתוף פעולה מוצלח עם הספקים ההונגרים Vogelsitze Hungaria Kft. ב-15 בנובמבר 2007 נפתחה בבודפשט חנות של חברת Stendera ziepju fabrika.

== נציגויות דיפלומטיות ==
* הונגריה מחזיקה בלטביה שגרירות וקונסוליית כבוד בריגה.
* לטביה מחזיקה בהונגריה שגרירות בבודפשט.

== קישורים חיצוניים ==

== הערות שוליים ==
יחסי הונגריה–לוקסמבורג

יחסי הונגריה–לוקסמבורג הם יחסי החוץ בין הונגריה ללוקסמבורג.

== סקירה כללית ==
שתי המדינות היו בעבר תחת שלטון בית הבסבורג, כחלק ממלוכת הבסבורג. ממלכת הונגריה כוננה יחסים דיפלומטיים עם לוקסמבורג בשנת 1924. במהלך המלחמה הקרה הייתה הונגריה הקומוניסטית חלק מברית ורשה, בעוד שלוקסמבורג הייתה חלק מנאט"ו והגוש המערבי. כיום שתי המדינות חברות מלאות ב, ב ובנאט"ו.

== נציגויות דיפלומטיות ==
* הונגריה מחזיקה בלוקסמבורג שגרירות בלוקסמבורג סיטי.
* לוקסמבורג מיוצגת בהונגריה באמצעות שגרירותה בווינה, אוסטריה.

== קישורים חיצוניים ==

== הערות שוליים ==
יחסי אקוודור–יוון

יחסי אקוודור–יוון הם היחסים הדיפלומטיים בין אקוודור ויוון.

== סקירה כללית ==
יוון כוננה יחסים דיפלומטיים עם אקוודור ב-1966. היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. הקהילה היוונית באקוודור כוללת כ-50 אנשים, רובם חיים בבירת המדינה, קיטו ובגואיאקיל. קיימת תעבורה משמעותית של ספינות יווניות בנמל גואיאקיל וחברת פקטורינג ולוגיסטיקה יוונית פעילה שם.

אקוודור נמצאת בסמכות השיפוט הכנסייתית של המטרופוליטן היווני-אורתודוקסי של דרום אמריקה, היושבת בבואנוס איירס, ארגנטינה.

== נציגויות דיפלומטיות ==
* אקוודור מיוצגת ביוון באמצעות שגרירותה בבודפשט, הונגריה.
* יוון מיוצגת באקוודור באמצעות שגרירותה בלימה, פרו, ובנוסף מחזיקה קונסוליות בקיטו ובגואיאקיל.

== קישורים חיצוניים ==

== הערות שוליים ==
עמוס ביווט

עמוס ביווט (באנגלית: Amos Biwott; 8 בספטמבר 1947) הוא אתלט עבר קנייתי ואלוף אולימפי (מקסיקו 1968) בריצת 3000 מטר מכשולים. ביווט היה בין מבשרי השליטה של רצי אפריקה בריצות הארוכות, והיה הקנייתי הראשון שזכה במדליה אולימפית בריצת 3000 מטר מכשולים, כשאחריו זכו רצים קנייתים בעוד 10 מדליות זהב במרחק זה.

== ביוגרפיה ==
עמוס ביווט נולד ב-1947 במחוז נאנדי , קניה. הקריירה הספורטיבית שלו נמשכה בין 1968 ל-1974, ובשיאה זכה במדליית זהב באולימפיאדת מקסיקו סיטי (1968). לאחר פרישתו מפעילות ספורטיבית גויס לשירות בתי הסוהר של קניה. ב-1978 הואשם בגניבה, פוטר, הועמד לדין ונידון לשנה מאסר. ב-1986, לאחר כמה שנות אבטלה, החל לעבוד כשומר באצטדיון אך פוטר ב-1989.

== קריירה ספורטיבית ==
ביווט התאמן בנעוריו בריצות למרחקים ארוכים והשתתף רק בשלוש תחרויות בריצת 3000 מטר מכשולים לפני אולימפיאדת מקסיקו סיטי. סגנון ריצתו היה חריג, מפני שהעדיף לדלג מעל המשוכה ולא לדרוך עליה, ובכך קיצר את משך העיכוב במשוכה בחצי ואף הצליח להימנע מדריכה במכשול המים.

=== 1968 ===
==== אלוף אולימפי ====
באולימפיאדת מקסיקו זכה ביווט מדליית זהב בריצת 3000 מטר מכשולים בתוצאה של 8:51.02 דקות לפני בנג'מין קוגו מקניה (8:51.56 דקות) וג'ורג' יאנג מארצות הברית (8:51.86 דקות).

=== 1970 ===
במשחקי חבר העמים הבריטי שנערכו באדינבורו, סקוטלנד זכה ביווט במדליית ארד בריצת 3000 מטר מכשולים בתוצאה של 8:30.8 דקות אחרי זוכה מדליית הזהב טוני מנינג מאוסטרליה (8:26.2 דקות) ובן ג'יפצ'ו מקניה (8:29.6 דקות).

=== 1972 ===
באולימפיאדת מינכן הגיע ביווט למקום שישי בריצת 3000 מטר מכשולים בתוצאה של 8:33.6 דקות וזאת לאחר שבמקצה המוקדם (מקצה 4) קבע שיא משחקים (8:23.8 דקות).

=== 1974 ===
במשחקי חבר העמים הבריטי שנערכו בכרייסטצ'רץ', ניו זילנד הגיע ביווט למקום שמיני בתוצאה של 8:41.4 דקות.

== משפחתו ==
ב-1973 נישא ביווט לספורטאית צ'רנו מאיו , שייצגה את קניה באולימפיאדת מינכן (1972) ולזוג נולדו חמישה ילדים. ביווט ומשפחתו גרים בעיר Eldoret שבמערב קניה. ביווט, החי בעוני, הוא בין המבקרים של ממשלת קניה שאינה תומכת בספורטאי עבר.

== קישורים חיצוניים ==

* [https://web.archive.org/web/20200417174431/https://www.sports-reference.com/olympics/athletes/bi/amos-biwott-1.html עמוס ביווט], באתר sports-reference.com
* [https://www.taipeitimes.com/News/sport/archives/2004/02/28/2003100515 עמוס ביווט], באתר taipeitimes.com
* 

== הערות שוליים ==

קטגוריה:רצים קנייתים למרחקים ארוכים
קטגוריה:אלופים אולימפיים: ריצת 3,000 מטרים מכשולים (גברים)
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:קניה: אישים בספורט
קטגוריה:קנייתים שנולדו ב-1947
אחותי הקטנה

אחותי הקטנה הוא שיר שהלחין, עיבד וביצע הזמר והמוזיקאי הישראלי מתי כספי למילותיו של הפזמונאי אהוד מנור.

כספי הלחין את השיר ליפה ירקוני עבור פסטיבל שירי הילדים השלישי, שהתקיים בחנוכה ה'תשל"ג (1972). ירקוני הופיעה לראשונה עם השיר, והוא הגיע למקום החמישי בתחרות. מייד לאחר מכן הקליט כספי את השיר בקולו על אותו פלייבק, והוציא אותו כתקליט שדרים.

כספי כלל גרסה מחודשת לשיר, בעיבוד אחר, באלבומו "צד נוסף" מ־1980. גרסה מחודשת נוספת נכללה באלבומו "בובה מתי" מ־1992.

== רקע ==
מתי כספי הרבה לעבוד עם הפזמונאי אהוד מנור. מנור אף כינה את כספי "נפש תאומה" לו. בין השירים הרבים שהלחין כספי למילותיו של מנור: "ברית עולם", "ילדותי השנייה", "ימי בנימינה", "הנה הנה", "אחותי הקטנה", "נחליאלי" ועוד. מנור כתב שירים גם לפסטיבלי שירי הילדים. כל ילדיו זכו להנצחה בשיר (וכך גם כלבתו). השיר "אחותי הקטנה" הוא על בתו האמצעית ליבי.

== יחס הביקורת ==
יוסי חרסונסקי כתב: .

על שירי הילדים של מתי כספי כתב: .

נועם שגב מ־ynet בחר בשיר כאחד מ־25 השירים הטובים של פסטיבלי הילדים (מתוך 87 מועמדים).

== הצלחה ==
"אחותי הקטנה" נכנס למצעד הגל הקל ב־15 בינואר 1973 וצעד 11 שבועות, עד 2 באפריל 1973. שבועיים מתוכם עמד בראש המצעד, ב־26 בפברואר – 5 במרץ. במצעד הפזמונים העברי השנתי (תשל"ג) של התחנה השיר דורג במקום ה־20.

=== מיקומי שיא ===

== קישורים חיצוניים ==

* [https://youtu.be/xBxCueFNNKQ "אחותי הקטנה" בביצוע מתי כספי, גרסת הסינגל, 1972], באתר יוטיוב
* [https://youtu.be/gLmAvsg_084 "אחותי הקטנה" בביצוע מתי כספי, גרסת "צד נוסף", 1980], באתר יוטיוב
* [https://youtu.be/wYstTmxXcZs "אחותי הקטנה" בביצוע מתי כספי, גרסת "בובה מתי", 1992], באתר יוטיוב

== ביאורים ==

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:סינגלים מ-1980
קטגוריה:סינגלים מ-1992
קטגוריה:שירי יפה ירקוני
קטגוריה:שירי מתי כספי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:שירי פסטיבל שירי הילדים
קטגוריה:שירים על אחים
קטגוריה:סינגלים שהגיעו למקום הראשון בישראל